Pančicy-Kukow (SN/MWj). Dźěłowa skupina za přihoty lětušeho klóšterskeho a swójbneho swjedźenja w Pančicach-Kukowje je so na to dojednała, termin přizjewjenja za kulturne skupiny a towarstwa wot kónca februara na kónc měrca podlěšić. Kaž w nowinskej zdźělence Křesćansko-socialneho kubłanskeho skutka rěka, ma to předewšěm na dobro tych skupin być, kotrež hakle nětko swoje lětuše zhromadne terminy koordinuja. Nowy termin płaći za wšitke towarstwa, spěwne cyłki, rejwanske skupiny, kapały a za solistow. Za rjemjeslnikow a přemysłownikow, kotřiž chcedźa so na klóšterskich a přirodowych wikach wobdźělić, płaći dotalny přizjewjenski termin kónc februara.
szl_Latn